**ELŐTERJESZTÉS**

A Gazdasági és Városstratégiai Bizottság

2019. február 25-i ülésére

**Javaslat a nevelési-oktatási intézmények közötti 2018. évi szárazelem-gyűjtési verseny díjazására és 2019. évi folytatására**

Szombathely Megyei Jogú Város Közgyűlésének városfejlesztési ügyeket ellátó bizottsága a környezeti nevelés fejlődésének elősegítése érdekében, az elmúlt években folyamatosan életben tartotta az 1993-ban indított szárazelem-gyűjtő versenyt. A versenyben a város szinte valamennyi nevelési-oktatási intézménye részt vesz. A gyermekek, tanulók az intézményekben elhelyezett ládákba gyűjtik az elhasználódott elemeket, melyeknek rendszeres ürítéséről és a leadott mennyiségek nyilvántartásáról a SZOVA Zrt. gondoskodik. A verseny időtartama tárgyév január 1-december 31. közötti időszak, az eredmény kiértékelése következő év első negyedévében történik. A gyűjtésben részt vevő legeredményesebb intézmények (külön az óvodák, az általános iskolák és a középiskolák) évente pénzjutalomban részesültek, melynek összege a tavalyi évben 540.000,- Ft volt.

A verseny helyezettjeire és a jutalom összegére - az előző évekhez hasonlóan az intézmény létszáma és a begyűjtött elem egységre vetített mennyisége alapján elért helyezés figyelembevételével - az alábbiak szerint teszek javaslatot:

|  |  |  |  |  |
| --- | --- | --- | --- | --- |
| Az óvodák között a helyezettek | kg | összeg |  | kg/fő |
| 1. | Napsugár Óvoda | 216 | 70.000,- Ft |  | 1,9286 |
| 2. | Játéksziget Óvoda | 101 | 60.000,- Ft |  | 0,8707 |
| 3. | Barátság Óvoda | 88 | 50.000,- Ft |  | 0,6617 |
| *Összesen* |  |  | *180.000,- Ft* |  |  |
|  |  |  |  |  |
| Az általános iskolák között a helyezettek | kg |  összeg |  | kg/fő |
| 1. | Neumann János Általános Iskola | 638 | 70.000,- Ft |  | 1,2915 |
| 2. | Zrínyi Ilona Általános Iskola | 440 | 60.000,- Ft |  | 0,6718 |
| 3. | Oladi Általános Iskola | 282 | 50.000,- Ft |  | 0,6309 |
| *Összesen* |  |  | *180.000,- Ft* |  |  |
|  |  |  |  |  |
| Középiskolák | kg |  Összeg |  | kg/fő |
| 1. | Szombathelyi Műszaki Szakképzési Centrum Gépipari és Informatikai Műszaki Szakközépiskolája | 390 | 70.000,- Ft |  | 0,6806 |
| 2. | Szombathelyi Műszaki Szakképzési Centrum Puskás Tivadar Fém- Villamosipari Szakképző Iskolája és Kollégiuma | 26 | 0,- Ft |  | 0,0628 |
| 3. | Szombathelyi Művészeti Szakgimnázium | 10 | 0,- Ft |  | 0,0490 |

*Összesen 70.000,- Ft*

**Jutalom összege mindösszesen:** **430.000.- Ft.**

A középiskolák között szembetűnő a Gépipari és Informatikai Szakközépiskola, valamint a második és harmadik helyezett középiskolák által gyűjtött elem mennyiségének nagyságrendi különbsége. Fentiekre figyelemmel javasolom, hogy csak az első helyezett kapjon pénzjutalmat.

**A 2018. évben**

az óvodák 897 kg (a 2016. évben: 953 kg)

általános iskolák 1895 kg (a 2016. évben: 1815 kg)

középiskolák 510 kg (a 2016. évben: 670 kg)

ÖSSZESEN: **3302 kg** (a 2016. évben: 3438 kg)elemet gyűjtöttek.

Javasolom kikötni mindhárom intézménytípusnál, hogy a 2019. évi versenytől kezdve az első három helyezett díjazására csak abban az esetben kerüljön sor, amennyiben a begyűjtött mennyiség meghaladja a 80 kg mennyiséget.

Javasolom kikötni továbbá, hogy a pénzjutalom kizárólag a gyermekek, diákok aktivitását közvetlenül befolyásoló tárgyjutalmakra, az óvodai csoportban, tanteremben, intézményi udvaron megjelenő eszközökre és berendezéseke vagy a nevelési-, oktatási intézmény környezetének szépítéséhez használható fel.

Jelen előterjesztésnek pénzügyi kihatása 430.000,- Ft, mely az Önkormányzat költségvetéséről szóló önkormányzati rendelet „Környezetvédelmi kiadások” előirányzata terhére történne azzal a kikötéssel, hogy a támogatás csak elfogadott és kihirdetett költségvetési rendelet esetén adható.

Kérem a T. Bizottságot, hogy az intézmények 2018. évi szárazelem gyűjtésének jutalmazására a felosztás jóváhagyásával 430.000,- Ft-ot biztosítani, valamint a 2019. évi verseny 540.000,- Ft-os díjazással történő folytatásához elvi hozzájárulását megadni szíveskedjék.

**Szombathely, 2019. február „ ”**

 **/: Illés Károly :/**

|  |  |  |
| --- | --- | --- |
|  |  |  |

**Határozati javaslat**

**…./2019.(II.25.) GVB. számú határozat**

A Gazdasági- és Városstratégiai Bizottság megtárgyalta a „Javaslat a nevelési-oktatási intézmények közötti 2018. évi szárazelem-gyűjtési verseny díjazására és 2019. évi folytatására” című előterjesztést és az alábbi döntést hozza:

1. A Gazdasági- és Városstratégiai Bizottság a 2018. évi szárazelem-gyűjtő verseny díjazására 430.000,- Ft támogatást biztosít az Önkormányzat költségvetéséről szóló önkormányzati rendelet „Környezetvédelmi kiadások” előirányzata terhére, azzal a kikötéssel, hogy a támogatás csak elfogadott és kihirdetett költségvetési rendelet esetén adható. A támogatás mértéke az alábbi intézmények részére, az alább megjelölt összegben történik:

|  |  |  |
| --- | --- | --- |
| 1. | Napsugár Óvoda | 70.000,- Ft |
| 2. | Játéksziget Óvoda | 60.000,- Ft |
| 3. | Barátság Óvoda | 50.000,- Ft |
|  |  |
| 1. | Neumann János Általános Iskola | 70.000,- Ft |
| 2. | Zrínyi Ilona Általános Iskola | 60.000,- Ft |
| 3. | Oladi Általános Iskola | 50.000,- Ft |
|  |  |
| 1. | Szombathelyi Műszaki Szakképzési Centrum Gépipari és Informatikai Műszaki Szakközépiskolája | 70.000,- Ft |

A pénzjutalom kizárólag a gyermekek, diákok aktivitását közvetlenül befolyásoló tárgyjutalmakra, az óvodai csoportban, tanteremben, intézményi udvaron megjelenő eszközökre és berendezésekre vagy a nevelési-, oktatási intézmény környezetének szépítéséhez használható fel.

Az óvodák részére a jutalom összege a költségvetési rendelet elfogadását követően kerül átadásra, míg az általános- és a középiskolák vonatkozásában támogatási megállapodás kötendő a fenntartókkal (Szombathelyi Tankerületi Központ, SZMSZC) a 2019. évi költségvetési rendelet elfogadását követően.

1. A Gazdasági- és Városstratégiai Bizottság a szárazelemgyűjtő verseny 2019. évi folytatásához elvi hozzájárulását megadja. Az első három helyezett díjazására csak abban az esetben kerül sor, amennyiben a begyűjtött mennyiség az intézménynél meghaladja a 80 kg mennyiséget.

**Felelős**: Lendvai Ferenc, a Gazdasági és Városstratégiai Bizottság elnöke

 (A végrehajtás előkészítéséért:

Lakézi Gábor, a Városüzemeltetési Osztály vezetője

 Stéger Gábor, a Közgazdasági és Adó Osztály vezetője)

**Határidő**: 2019. május 31.